Mòrag NicGumaraid

Rugadh Mòrag NicGumaraid in 1950 in Ròdhag, láimh le Dùn Bheagain ar an Eilean Sgitheanach. Is í deirfiúr an fhile Catrìona NicGumaraid í. Chuaigh sí ar Bhunscoil an Bhatain agus ar Ardscoil Phort Rìgh, sular chaith sí seacht mbliana i Scoil Ealaíne Ghlaschú agus gur fhill sí ar theach an teaghlaigh. Phós sí in 1972 agus chuir fúithi i nGleann Dàil chun a clann a thógáil, sular thosaigh sí ag tabhairt aire dá máthair agus dá deartháir.https://www.scottishpoetrylibrary.org.uk/poet/morag-nicgumaraidmorag-montgomery/

Chuir sí fúithi i Slèite, gar do Shabhal Mòr Ostaig, sna nóchaidí, agus chaith cúig mhí i nGaillimh, mar a bhfuair sí oiliúint mar phuipéadóir teilifíse. Lean sí uirthi ag scríobh scripteanna agus ag déanamh páirteanna i sraitheanna teilifíse, agus ag déanamh ealaíne ina dhiaidh sin.  

Tá a cuid dánta léite aici ar fud na hAlban agus na hÉireann. D’fhoilsigh sí dánta san iris Gairm, in éineacht lena deirfiúr agus le Aonghas MacNeacail. Tá a cuid filíochta le fáil ina lán duanairí: An Tuil, curtha in eagar ag Raghnall MacIlleDhuibh; Sruth na Maoile, Michael Davitt agus Iain MacDhòmhnaill; An Leabhar Mòr, Calum MacIlleEathain agus Theo Dorgan, agus These islands, we sing: an anthology of Scottish islands poetry, Caoimhín MacNèill.  

Tá amhráin déanta de chuid dá saothar. 

Filíocht
Sliocht as “Coimhead iad fhathast a’ tighinn”:https://www.scottishpoetrylibrary.org.uk/poem/coimhead-iad-fhathast-a-tighinn/

Rugadh iad don ghrèin
‘s sheòl iad greiseag ga h-ionnsaigh
fear an dèidh fir
ceum air cheum
‘s cha bhi
air fhàgail
ach an onair
air a sgrìobhadh
air oiteag gaoithe.

 Foilseacháin 

A’ Choille Chiar (le Catrìona NicGumaraid) (Glasgow: Clò-Beag, 1974)

 Nótaí 

Catagóir:Filí Albanacha
Catagóir:Litríocht Ghaeilge na hAlban
Catagóir:Gaeilge na hAlban